CELEX: 32013D0346
Language: bg
Date: 2013-06-28 00:00:00
Title: 2013/346/ЕС: Решение за изпълнение на Комисията от 28 юни 2013 година за одобряване на представения от Хърватия план за одобряване на предприятията за целите на вътреобщностната търговия с домашни птици и яйца за люпене съгласно Директива 2009/158/ЕО на Съвета (нотифицирано под номер C(2013) 3988)  текст от значение за ЕИП

2.7.2013   
            
            
               BG
            
            
               Официален вестник на Европейския съюз
            
            
               L 183/12
            
         
      РЕШЕНИЕ ЗА ИЗПЪЛНЕНИЕ НА КОМИСИЯТА
   
   от 28 юни 2013 година
   за одобряване на представения от Хърватия план за одобряване на предприятията за целите на вътреобщностната търговия с домашни птици и яйца за люпене съгласно Директива 2009/158/ЕО на Съвета
   (нотифицирано под номер C(2013) 3988)
   (текст от значение за ЕИП)
   (2013/346/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (1), и по специално член 3, параграф 1, втора алинея от нея,
   като има предвид, че:
   
               (1)
            
            
               В член 3, параграф 1 от Директива 2009/158/ЕО се предвижда, че държавите членки представят на Комисията план, описващ националните мерки, които те възнамеряват да въведат, за да осигурят спазване на правилата, уредени в приложение II към същата директива, за одобряване на предприятията за целите на вътреобщностната търговия с посочените стоки.
            
         
               (2)
            
            
               С оглед на присъединяването си към Съюза на 1 юли 2013 г. Хърватия представи своя план на Комисията в съответствие с член 3, параграф 1 от Директива 2009/158/ЕО. Посоченият план, в който са отразени предложенията, направени при проверката на Комисията, отговаря на определените в Директива 2009/158/ЕО критерии и позволява постигането на заложените в директивата цели, при условие че бъде ефективно прилаган и редовно актуализиран от Хърватия. Поради това планът следва да бъде одобрен.
            
         
               (3)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Одобрява се планът, представен на 19 април 2013 г. на Комисията от Хърватия, описващ националните мерки, които да бъдат въведени, за да се осигури спазване на правилата, уредени в приложение II към Директива 2009/158/ЕО, за одобряване на предприятията за целите на вътреобщностната търговия с домашни птици и яйца за люпене, предвиден в член 3, параграф 1 от същата директива.
   Член 2
   Адресати на настоящото решение са държавите членки.
   
      Съставено в Брюксел на 28 юни 2013 година.
      
         
            За Комисията
         
         Tonio BORG
         
         
            Член на Комисията
         
      
   
   
      (1)  ОВ L 343, 22.12.2009 г., стр. 74.